yátprājāpatyo'śvó'tha kathā́pyanyā́bhyo devátābhyaḥ prókṣatī́ti sárvā vaí devátā aśvamedhè'nvā́yattā yadā́ha sárvebhyastvā devébhyaḥ prókṣāmī́ti sárvā evā̀smindevátā anvā́yātayati tásmādaśvamedhe sárvā devátā anvā́yattāḥ pāpmā vā́ etam bhrātr̥vya īpsati yò'śvamedhéna yájeta vajró'śvaḥ paro mártaḥ paraḥ śvéti śvā́naṃ caturakṣáṃ hatvā̀dhaspadamáśvasyópaplāvayati vájreṇaivaìnamávakrāmati naìnam pāpmā bhrā́tr̥vya āpnoti